Eva Lille

Eva Anneli Lille (aastani 1968 Hyvärinen; sündinud 13. mail 1941 Helsingis) on soome estofiil, Soome-Eesti kultuurisidemete arendaja, eesti kirjanduse soome keelde tõlkija.

1967 lõpetas Eva Lille Helsingi Ülikooli kirjanduse ja etnograafia alal. Aastast 1982 on ta vabakutseline tõlkija.

Eva Lille oli 1982. aastal üks Tuglase Seltsi asutajaid ning tegutses hiljem seltsi sekretäri ja tegevjuhina. Eva Lille aitas oma praktilise tegevuse ja isiklike kontaktidega kaasa soodsa kultuuriõhkkonna kujundamisele Eestis.Eva Lille. "Löytöretkiä Viroon." – Tuglas-seuran jäsenlehti 2007, nr. 3; Heikki Rausmaa. "Tuglaksen tuli palaa. Tuglas-seuran ja suomalais-virolaisten suhteiden historiaa". Helsinki, Suomalaisen Kirjallisuuden Seura 2007.

Ta oli Soome Instituudi kultuurisekretär Tallinnas. Aastast 1997 oli ta Tallinnas asuva Soome Suursaatkonna pressinõunik.

Praegu elab Eva Lille Soomeshttp://pluss.postimees.ee/637962/poff-sai-nime-peterburi-valgete-oode-jargi (vaadatud 05.02.2016).

Taasiseseisvunud Eesti esimene viisa anti välja Soomes ja selle saaja oli Eva Lille.

Tõlketegevus
Eva Lille on eesti keelest soome keelde tõlkinud Enn Vetemaa, Lennart Meri, Jaan Krossi ja Eduard Vilde, aga ka Aino Perviku, Eno Raua, Mati Undi, Viivi Luige, Mats Traadi jt teoseid.

Tunnustus
 1988 – Juhan Smuuli preemia.
 1998 – Maarjamaa Risti III klassi teenetemärkRiiklikud autasud. Riigi Teataja, Presidendi otsus 09.02.1998 nr 280.

Viited

Kirjandus

Heikki Rausmaa. "Tuglaksen tuli palaa. Tuglas-seuran ja suomalais-virolaisten suhteiden historiaa". Helsinki, Suomalaisen Kirjallisuuden Seura 2007.

Välislingid

Eva Lille. "Löytöretkiä Viroon." – Tuglas-seuran jäsenlehti 2007, nr. 3.

Kategooria:Eesti tõlkijad
Kategooria:Soome tõlkijad
Kategooria:Helsingi ülikooli vilistlased
Kategooria:Maarjamaa Risti III klassi teenetemärgi kavalerid
Kategooria:Sündinud 1941